บริเวณจุดกลับรถ หน้าที่ทำการไปรษณีย์ลาดพร้าว ฝั่งหน้าไปรษณย์ลาดพร้าว มีรถยนต์จำนวนมากกลับรถจากเลนที่ 2 พร้อมกัน หรือแย่สุดๆคือกลับรถ3คันพร้อมๆกัน ทำให้รถที่จะมุ่งหน้าไปสู่แยกบางกระปิต้องชะลอตัว และทางฝั่งซอยลาดพร้าว 80 รถที่จะไปทางตรงแบบถูกกฏต้องเบรคกระทันหัน เพื่อหยุดรอให้รถที่ทำผิดเลี้ยวกลับรถจากเลน 2 อย่างไม่ละอายใจ

ซึ่งบริเวณนี้ จากที่กลับรถใต้สะพานข้ามถนนลาดพร้าวหน้าปั๊มบางจาก ของถนนประดิษฐ์มนูธรรม จนถึงไฟแดงซอยลาดพร้าว 64 ที่สามารถกลับรถได้ ระยะทางแค่ 1.2 กม. แต่บริเวณนี้กับมีจุดกลับรถมากถึง 3 ที่ ซึ่งมันมากเกินความจำเป็นไหมครับ และด้วยเหตุนี้ จึงทำให้ถนนลาดพร้าวที่จะมุ่งหน้าสู่ถนนประดิษฐ์มนูธรรม มีการจราจรติดขัดสาหัสมาก ส่วนใหญ่ติดยาวจนไปถึงตลาดทรัพย์จันทร์ผัน ตรงสะพานสอง  บางครั้งติดไปจนถึงซอยลาดพร้าว 41 ซึ่งปัญหานี้เป็นปัญหามานานมากแล้ว แต่กลับไม่มีเจ้าหน้าที่ตำรวจจราจรหรือหน่วยงานไหนมาแก้ปัญหาเลยครับ รบกวนช่วยแก้ปัญหาด้วยครับ ขอบคุณครับ